Държавен вестник, бр. 24, 2026 г., стр. 19

БРОЙ  24	
Д Ъ Р Ж А В Е Н  В Е С Т Н И К 	
СТР.  19   
1. да оказват съдействие и да предоставят 
на делегиращия орган исканата от него ин­
формация;
2. да представят на делегиращия орган 
годишни отчети във връзка с делегираните 
контролни задачи;
3. незабавно да уведомяват делегиращия 
орган за всеки случай, в който резултатите 
от контрола показват несъответствие или 
вероятност за несъответствие със специфи­
кацията на продукта;
4. да оказват съдействие на делегиращия 
орган, включително да предоставят достъп 
до техните помещения и до документацията, 
свързана с делегираните контролни дейности.
(11) Когато се установи, че органът за 
сертифициране на продукти или физическото 
лице не е изпълнило задължение по ал. 10, 
делегиращият орган издава задължително 
предписание за отстраняване на допуснатото 
нарушение.
(12) Предоставеното разрешение се прек­
ратява с решение по чл. 106а, ал. 7, т. 17:
1. по искане на органа за сертифициране 
на продукти или физическото лице;
2. при прекратяване на юридическото 
лице без правоприемство, както и в случай 
на смърт или поставяне под запрещение на 
физическото лице;
3. когато се установи, че органът за серти­
фициране на продукти или физическото лице 
не отговарят на изискванията на ал. 3 и 4;
4. когато се установи, че органът за сер­
тифициране на продукти или физическото 
лице не изпълняват задълженията по ал. 10 
и не са изпълнили предписанията по ал. 11 
в определения срок;
5. когато системно не се изпълняват за­
дълженията по ал. 10, независимо дали са 
изпълнени дадените за тях предписания.
(13) При прекратяване на разрешение по 
ал. 12, т. 4 и 5 органът за сертифициране на 
продукти или физическото лице нямат право 
да подават последващо искане за предоставяне 
на разрешение за извършване на делегирани 
контролни задачи в срок до три години от 
влизането в сила на решението за прекратя­
ване по чл. 106а, ал. 7, т. 17.
Продължаване и възстановяване на срокове
Чл. 106ф. (1) Сроковете по чл. 106г, ал. 1 и 
2, чл. 106д, ал. 6 и 12, чл. 106з, ал. 5, чл. 106к, 
ал. 2, чл. 106л, ал. 2 и 4, чл. 106м, ал. 2, 
чл. 106п, ал. 2 и 12, чл. 106т, ал. 3 и чл. 106у, 
ал. 6 може да бъдат продължени еднократно 
със същата продължителност.
(2) За продължаване на сроковете по ал. 1 
се подава искане преди изтичането им и се 
заплаща дължимата държавна такса.
(3) Сроковете по ал. 1, които не са спазени 
поради особени непредвидени обстоятелства, 
може да бъдат възстановени еднократно по 
искане на лицето, което не ги е спазило, при 
заплащане на дължимата държавна такса. В 
искането се посочват всички обстоятелства, 
които го обосновават, и се представят всички 
доказателства за основателността му.
(4) Искането по ал. 3 за възстановяването 
на сроковете по чл. 106з, ал. 5, чл. 106т, ал. 3 
и чл. 106у, ал. 6 се подава до един месец 
след отпадането на причината за неспазване 
на срока, но не по-късно от три месеца от 
изтичане на срока.
(5) Искането по ал. 3 за възстановяването 
на сроковете по чл. 106г, ал. 1 и 2, чл. 106д, 
ал. 6 и 12, чл. 106к, ал. 2, чл. 106л, ал. 2 и 4, 
чл. 106м, ал. 2 и чл. 106п, ал. 2 и 12 се подава 
непосредствено след отпадането на причината 
за неспазване на срока, но не по-късно от 
изпращането на заявката, изменението на 
спецификацията или искането за заличаване 
на Службата на Европейския съюз за инте­
лектуална собственост.
(6) Сроковете по ал. 2, 4 и 5 не подлежат 
на възстановяване.
(7) Решението за възстановяване се постано­
вява от председателя на Патентното ведомство 
или от оправомощен от него заместник-пред­
седател.
Съдебен контрол
Чл. 106х. (1) Решенията по чл. 106а, ал. 7, 
както и предписанията по тази глава може 
да се обжалват от всички заинтересовани 
лица пред Административния съд – град 
София, в едномесечен срок от публикацията 
на решенията в Официалния бюлетин на 
Патентното ведомство или от връчването на 
предписанията.
(2) При обжалване на актове по тази глава 
страна в съдебното производство е председа­
телят на Патентното ведомство.
(3) Съдебното производство се спира, ако 
е образувано административно или друго съ­
дебно производство, при условие че вземането 
на решение по жалбата зависи от неговото 
приключване.“
§ 63. В чл. 107 се правят следните изме­
нения и допълнения:
1. В ал. 3 след думата „предвидените“ се 
добавя „в чл. 5“, а думите „Мадридската спо­
годба и“ се заличават.
2. Алинеи 4 – 13 се отменят.
§ 64. Създават се чл. 107а – 107и:
„Формална експертиза
Чл. 107а. (1) В едномесечен срок от уведо­
мяването на Патентното ведомство за между­
народната регистрация на марка се извършва 
проверка дали са представени правила за 
използване съгласно чл. 39, ал. 3 или чл. 40, 
ал. 2, техен превод на български език, както 
и дали са изпълнени изискванията на чл. 43.
(2) Когато при проверката по ал. 1 се кон­
статират нередовности, до Международното 
бюро се изпраща съобщение за предварителен